text: Azərbaycan ədəbiyyatında romantizm ədəbi cərəyanının əsas yaradıcılarından və görkəmli nümayəndələrindən biri olan Məhəmməd Hadi çoxəsrlik Azərbaycan ədəbiyyatının inkişafında özünəməxsus mühüm xidmətləri olan sənətkardır. Göründüyü kimi, XIX əsrin sonu və XX əsrin əvvəllərində yaşayıb-yaratmış Məhəmməd Əbdülsəlimzadə Hadi (1879-1920) ədəbiyyat və mətbuat cəbhəsində çalışmış, Azərbaycan ədəbiyyatında romantizm ədəbi cərəyanının əsas yaradıcılarından biri olmuşdur. Çoxcəhətli yaradıcılıq fəaliyyətinə malik olan, qiymətli şeir və poemalar yazan, dövri mətbuatda çoxsaylı bədii-publisistik məqalələr çap etdirən, klassik Şərq və farsdilli